Sicut indubitanter fides credentium tenet, ita et Christi benignitas mortalibus consulit. Quapropter ego, in Dei nomine, Aldulfus dono aliquid de rebus meis propriis ad locum vocabulo Cluniacensis, qui est constructus in honore beatorum apostolorum Petri et Pauli, ubi donnus Maiolus, abbas, preesse videtur ad regendum, hoc est mansum unum in pago Matisconense, in villa Curciaco; terminatur enim ab oriente et a meridie de ipsa hereditate, ab occidente vero et ab aquilone via publica et terra Humberti. Item in alio loco campum unum qui conjacet in villa Maliaco, quem vocant Ciriaco; et habet terminationes de duobus frontibus terra Girberti, ex aliis duobus terra Sancti Petri et terra Dodoni. Hun[c] vero campum in vestitura trado. Hæc omnia dono, trado atque transfundo eo tamen tenore, ut dum ego advixero, fructuario usu, sub censu quæ superius posui, teneam, et post meum decessum ad jam dictum locum perveniant ipse res. Si quis hanc donationem calumpniare presumpserit, non vindicet quod repetit, sed auri libras III persolvat. Actum Cluniaco monasterio. Signum Aldulfi, qui hanc donationem fecit et firmare rogavit. S. Otherii et Humbaldi et Constabuli et Girardi et Odonis, nepotis Aldulfi, et Gotefredi, fratris ejus. Data mense januario, anno quinto regnante Hugone rege. Aymo indignus sacerdos scripsit.